Tarretunud "tissid" asetasin porgandikoogi ristkülikule. Tissid lõikasin veidike madalamaks ning ristküliku (väga eba-realistliku) naise-kujuliseks. Kleidi jaoks rullisin martsipani õhukeseks, asetasin (kreemita!) koogile, ning lõikasin kleidi-kujuliseks. Eemaldasin martsipani, katsin koogi kreemiga (siludes ja "vormides" =)). Viimasena asetasin koogile "kleidi", mille värvisin pintsliga roosaks peedist pigistatud mahlaga. Mustad detailid  sain, kui sõtkusin martsipanile juurde purustatud söetablette (idee siit).        Eks lõpptulemuses esines ka väikeseid vigu ning erines veidike mu esmasest ettekujutusest... Samas kokkuvõtvalt julgen väita, et oma 1.  katsetuse kohta (nii martsipani, täidetud "tisside" kui ka toidu värvimisega) olen tulemusega väga rahul. Ka sünnipäevalaps näis kingi üle õnnelik olevat ning kahemõttelisi nalju jagus kogu õhtuks.